Jean-Baptiste Schilling

De Jean-Baptiste Schilling, gebuer den 28. Januar 1899 zu Téiteng, a gestuerwen de 25. Mäerz 1983, war e lëtzebuergeschen Eisebunner, Gewerkschaftler a Politiker (LSAP).Hommage un de Jean-Baptiste Schilling an der 55. Sëtzung vun der Chamber am Sëtzungsjoer 1982-83 den 12. Abrëll 1983

1924 ass hie Member vun der LSAP ginn a bei de Chamberwale vum 1. Februar 1959 huet hien am Walbezierk Zentrum fir d'LSAP kandidéiert. No der Demissioun vum Antoine Wehenkel gouf hien den 3. Abrëll 1962 als Deputéierten an der Chamber vereedegt.Vereedegung vum Jean-Baptiste Schilling an der 43. Sëtzung vum Sëtzungsjoer 1961-62 vun der Chamber den 3. Abrëll 1962 Bei de Chamberwale vum 7. Juni 1964 gouf hien erëmgewielt an hien huet säi Mandat bis zum Enn vun der Legislaturperiod 1968 erfëllt.

Hie war 20 Joer Member respektiv Vize-President vun der Chambre des employés privés.

Hie war vun 1952 bis 1969 Member vum Gemengerot vun der Stad Lëtzebuerg. 1974 huet hien do de Robert Krieps ersat, wéi dee Regierungsmember gouf an ass bis 1980 Member vum Gemengerot bliwwen, wéi hien net méi kandidéiert huet.

 Gielchen 


Kategorie:Gebuer 1899
Kategorie:Lëtzebuergesch Gewerkschaftler
Kategorie:Lëtzebuergesch Deputéiert
Kategorie:Médaille en vermeil de l'ordre de la couronne de chêne
Kategorie:Gestuerwen 1983
Kategorie:Lëtzebuergesch Eisebunner‎